T̃e'pa' o'ch notas po'poñ ñeñt̃cha' atet̃ sep̃a allempocma sapc̈hena . T̃arraña ñanompa' o'ch notas , ama pocteye' nentenso ñeñt̃ atet̃ sepena t̃e' allempocma sapc̈hena . T̃arro'mar ñeñt̃ atet̃ sepenapa' ama añecpayaye att̃och seyenpannena e'ñe cohuen , elloña ñeñt̃pa' c̈ha epatenes . T̃arro'mar napa' o' ne'mare'tas ñeñt̃ atet̃ sepena . Ñerra'm esempo sapc̈hena e'ñe same'ñeñot̃pa' amo'ch pat̃rraye' soct̃ape'cheno . Elloña sapa' att̃o'ch nanac es sotnare'tannena . Ñeñt̃o'marña napa' noten ñato' po'ñoc̈ht̃e' atet̃ sepena .
